► Эйе, суфыйҙар араһында трансҡа, фанаға, йәғни Хоҙайҙың барлығын һиҙеү-тойоу халәтенә инеү өсөн төрлө ысулдар ҡулланыла. Әммә был эсеп иҫереү менән бәйле түгел. Әлбиттә, фанаға инеү өсөн ҡайһы бер маргинал суфыйҙар араһында алкоголь, наркотик ҡулланыусылар ҙа булған, ләкин, дөйөм алғанда, был суфыйсылыҡҡа хас ғәмәл түгел. Әбү Язит әт Тайфур әл Бастани ысынлап та үҙенең мөриттәренә фанаға инеү ысулдарын өйрәткән, әммә фанаға инеү эсеп иҫереүҙе аңлатмай. Фана — Аллаһ хозурында үҙ-үҙеңде онотоу, үлеүгә тиң халәт. Был осраҡта Тайфурия суфыйҙары ҡулланған ысулға дөрөҫ интерпретация бирелмәгән, тип уйларға кәрәк.